Pirkimo 1 priedas „Techninė specifikacija“

**TECHNINĖ SPECIFIKACIJA**

**(PU-11403/23) Dyzelinas ir benzinas iš degalinių**

1. **SĄVOKOS IR SUTRUMPINIMAI**
   1. **Pirkėjas**– AB „Kelių priežiūra“.
   2. **Tiekėjas** – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Pirkėjas sudaro Sutartį.
   3. **Sutartis** – Sutartis, sudaroma tarp **Tiekėjo** ir **Pirkėjo**dėl Pirkimo objekto.
   4. **Pirkimo objektas** – dyzelinas ir benzinas iš degalinių (toliau – Prekės).
2. **PIRKIMO OBJEKTAS IR OBJEKTO APIMTYS**
   1. **Pirkimo objektas**: Dyzelinas ir benzinas iš degalinių
   2. Pirkimo objektas į pirkimo dalis neskaidomas.

|  |  |
| --- | --- |
| **Pavadinimas** | **Maksimali Sutarties vertė Eur be PVM** |
| Administracija | 700 000,00 |

* 1. **Pirkimo objekto apimtys:**

Lentelė Nr.1

|  |  |  |  |
| --- | --- | --- | --- |
| Eil. Nr. | Prekės pavadinimas | Matas | Preliminarus kiekis\* |
| 1 | Dyzelinas/benzinas | Litras | 583 000,00 |

\* *Pirkėjas neįsipareigoja įsigyti nurodyto kiekio. Nurodytas Prekių kiekis yra orientacinis ir skirtas pasiūlymams palyginti. Prekės bus perkamos pagal Pirkėjo poreikį, neviršijant bendros maksimalios Sutarties vertės EUR be PVM.*

* 1. Esant poreikiui, Pirkėjas turės teisę pirkti ir kitas, Lentelėje Nr.1 nenurodytas, tačiau pagal funkcinę paskirtį panašias Prekes (toliau – Papildomos prekės). Papildomų prekių pirkimui taikomos visos Prekių pirkimui šioje techninėje specifikacijoje ir Sutartyje nustatytos sąlygos, nebent aiškiai bus nustatyta kitaip. Papildomos prekės bus perkamos tokiais įkainiais, kurie galios Pirkėjo užsakymo pateikimo dieną Tiekėjo prekybos vietoje nurodytomis galiojančiomis šių prekių kainomis, pritaikant Tiekėjo pasiūlyme nurodytą taikytiną nuolaidą procentais nuo galiojančių Tiekėjo prekybos vietoje nurodytų prekių mažmeninių kainų, o jeigu jei tokios kainos neskelbiamos, Tiekėjo pasiūlytomis, konkurencingomis ir rinką atitinkančiomis kainomis. Papildomų prekių įkainius Tiekėjas turės suderinti su Pirkėju. Tokių Papildomų prekių bendra kaina negalės sudaryti daugiau kaip 10 proc. Sutarties kainos.

1. **REIKALAVIMAI PIRKIMO OBJEKTUI**

**3.1** Reikalavimų ir pirkimo sąlygų lentelė:

|  |  |
| --- | --- |
| Eil.  Nr. | Reikalavimai |
| 1. | Tiekėjų siūlomos prekės atitinka standartus: A95 benzinas – LST EN 228:2013 (arba lygiavertis); dyzelinas – LST EN 590:2014 (arba lygiavertis) |
| 2. | Tiekėjas įsipareigoja parduoti degalus (dyzeliną ir benziną), pasiūlyme pateiktomis kainomis ir Sutartyje nurodytomis sąlygomis, degalinėse, nurodytose techninės specifikacijos priede Nr. 2. Tiekėjas turi techninės specifikacijos priede Nr. 2 nurodyti bent po vieną degalinę Kauno, Vilniaus, Klaipėdos, Šiaulių, Telšių, Alytaus, Utenos, Marijampolės, Panevėžio miestų ribose. |
| 3. | Pardavėjas, teikiantis pasiūlymą*,* privalo turėti galimybę ne rečiau kaip kartą per 48 valandas perduoti informaciją apie užpiltus degalus į „Xirgo Global“ transporto valdymo sistemą. Turint klausimų dėl duomenų eksportavimo į „Xirgo Global“ sistemą informaciją galima gauti Tel Nr. +370 613 36332 |
| 4. | Tiekėjo siūlomos prekės atitinka Lietuvos Respublikos alternatyvių degalų įstatyme nurodytą biokuro kiekį sudėtyje turintį dyzeliną ir benziną, t. y. Tiekėjas, užtikrina, kad kiekviename vidaus rinkai patiekto benzino litre būtų ne mažiau kaip 6,6 procento biodegalų, o kiekviename vidaus rinkai patiekto dyzelino litre būtų ne mažiau kaip 6,2 procento biodegalų, skaičiuojant pagal bendrą degalų ir biodegalų mišinio energinę vertę. |

**3.2** Tiekėjas turi:

**3.2.1** Degalus pardavinėti ne trumpiau, kaip darbo dienomis, laiku nuo 7:30 iki 17:00 val. (įskaitant savitarnos terminalus);

**3.2.2** nemokamai išduoti Pirkėjui jo pageidaujamą kiekį magnetinių (kreditinių) mokėjimo kortelių skaičių (preliminarus kiekis – 150 vnt.);

**3.2.3** Tiekėjo degalinėse parduoti Pirkėjui degalus, pateikus Tiekėjo magnetinę (kreditinę) mokėjimo kortelę ir teisingai nurodžius PIN kodą;

**3.2.4** užtikrinti, kad degalinės teritorija būtų stebima vaizdo kameromis, kurių vaizdo įrašai būtų saugomi ne trumpiau kaip 30 (trisdešimt) kalendorinių dienų ir esant pagrįstam poreikiui bei siekiant užtikrinti Pirkėjo automobilių kontrolę (valdomo turto tinkamą naudojimą bei siekį išvengti korupcijos bei netinkamo darbinių funkcijų atlikimo apraiškų), sudaryti galimybę Pirkėjo atsakingiems atstovams gauti informaciją apie galimus degalų pasisavinimo atvejus (rašytinę informaciją, nuotraukas ar vaizdo medžiagą), kurios pateikimo būdas ir apimtis neprieštarautų asmens duomenų apsaugą reglamentuojantiems teisės aktams.

**3.2.5** užtikrinti, kad Pirkėjo vairuotojams išduodamuose degalų užpylimo kvituose pateikiama informacija būtų įskaitoma.

1. **KAINOS APSKAIČIAVIMO BŪDAS**

**4.1** Pasiūlymų vertinimo metu vertinama tik pasiūlyta nuolaida ar antkainio dydis 1000 litrų degalų. Pasiūlymo vertinimo metu pati AB „Orlen Lietuva“ protokolo bazinė degalų kaina nelyginama ir į vertinimą neįtraukiama.

**4.2** Sutarties kainodarai taikomas kintamojo įkainio kainos apskaičiavimo būdas. Kintamojo įkainio dalimi yra laikoma Lietuvos naftos produktus gaminančios įmonės AB „Orlen Lietuva“ Juodeikių k. terminalo protokolo bazinė degalų kaina (vienkartiniams sandoriams taikomos kainos viešai skelbiamos AB „Orlen Lietuva“ internetiniame tinklalapyje adresu http://www.orlenlietuva.lt/LT/Wholesale/Puslapiai/Kainu-protokolai.aspx). Sezoniniai temperatūriniai koeficientai nebus taikomi. C klasės rūšies degalų kaina protokole bus laikoma bazine kaina. Kitos klasės – A1 ir kt. degalų kaina pradedama taikyti tik tada, kai ankščiau naudotos degalų klasės kaina nebeskelbiama.

**4.3** Kintamojo įkainio kainodarą sudaro:

**4.3.1** kintamoji įkainio dalis – AB „Orlen Lietuva“ viešai skelbiama vienkartiniams sandoriams taikoma degalų bazinė kaina su akcizo mokesčiu su PVM 1 000 (vienam tūkstančiui) litrų esant produkto temperatūrai +15° C;

**4.3.2** pastovioji įkainio dalis – nuolaida arba antkainis nuo/prie kintamosios įkainio dalies, t. y. dalyvių siūloma nuolaida už 1 000 (vieną tūkstantį) litrų degalų nuo AB „Orlen Lietuva“ viešai skelbiamos vienkartiniams sandoriams taikomos bazinės kainos su akcizo mokesčiu su PVM 1 000 (vienam tūkstančiui) litrų esant produkto temperatūrai +15° C.

**4.4** Laimėtoju pripažintas Tiekėjas įsipareigoja Sutarties vykdymo metu taikyti pasiūlyme nurodytą antkainį (nuolaidą) prie (nuo) AB „Orlen Lietuva“ interneto tinklalapyje skelbiamos bazinės kuro 1000 litrų kainos eurais (įskaitant akcizą ir PVM) galiojusios kuro pylimo dieną 10:00 val. taikomos Juodeikių k. Mažeikių r. terminale.

**4.5** Tuo atveju, jeigu sudaroma Sutartis dėl keleto rūšių degalų (pavyzdžiui, benzinas ir dyzelinas), vertinant ir palyginant pasiūlymus tokia pačia tvarka bus atsižvelgiama į visų ketinamų pirkti kuro rūšių numatomus pirkti kiekius, Tiekėjų siūlomas nuolaidas/antkainius kiekvienai kuro rūšiai atskirai.

1. **SUTARTINIŲ ĮSIPAREIGOJIMŲ VYKDYMO VIETA IR TERMINAI**
   1. Pirkėjas Prekes perka be pristatymo, Prekės perkamos Tiekėjo nurodytoje Prekių atsiėmimo vietoje.
   2. Ankščiausia numatoma Sutarčių įsigaliojimo pradžia nurodyta techninės specifikacijos priede Nr. 1

**5.3.**  Prekės bus perkamos 36 mėnesius, neviršijant bendros Sutarties, sudarytos atitinkamai pirkimo daliai, vertės.

**5.4.**  Už Prekes bus apmokama per 30 kalendorinių dienų nuo dienos, kai Pirkėjas gauna PVM sąskaitą faktūrą.

**5.5.** Kiekvieno mėnesio pradžioje pateikiama praėjusio mėnesio pagal magnetines korteles įsigyto kuro kiekvienam autotransportui (jam priskirtai kortelei) ataskaita (elektroniniu csv arba txt formatu) ir bendra PVM sąskaita faktūra. Ataskaita ir PVM sąskaita faktūra pateikiama Sutartyje nustatytais terminais, tačiau bet kokiu atveju ne vėliau kaip iki einamojo mėnesio 4 darbo dienos.

1. **PRIEDAI**

Techninės specifikacijos priedas Nr. 1

Techninės specifikacijos priedas Nr. 2

Techninės specifikacijos priedas Nr. 1

|  |  |  |
| --- | --- | --- |
| Pirkimo dalis | **Reikalavimai tiekėjui** | Sutarties įsigaliojimo data (metai/mėnesis/diena), tačiau ne ankstesnė, nei nustačius laimėtoją ir praėjus Sutarties atidėjimo terminui (jei šis terminas turi būti taikomas pagal VPĮ) |
| 1 | Bent po vieną degalinę Kauno, Vilniaus, Klaipėdos, Šiaulių, Telšių, Alytaus, Utenos, Marijampolės, Panevėžio miestų ribose. | 2024-01-15 |

Techninės specifikacijos priedas Nr. 2



